AIŠKINAMASIS RAŠTAS

Dėl savivaldybės turto perdavimo biudžetinėms įstaigoms

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti Molėtų r. Kijėlių specialiajam ugdymo centrui (toliau – Centras) ir Molėtų rajono savivaldybės viešajai bibliotekai (toliau – biblioteka) patikėjimo teise valdyti, naudoti ir disponuoti juo savarankiškųjų savivaldybės funkcijų įgyvendinimui Molėtų rajono savivaldybei nuosavybės teise priklausantį nekilnojamąjį turtą.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Priėmus sprendimą, Centras ir Biblioteka įregistruos turto patikėjimo teisę VĮ Registrų centre, turtas bus tinkamai apskaitytas, remontuojamas ir prižiūrimas.

4. Lėšų poreikis ir jų šaltiniai:

 Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Molėtų r. Kijėlių ugdymo centras turtą, esantį Molėtų r. sav., Luokosesos sen., Kijėių k., Pušynėlio g. 2, jau valdo patikėjimo teise ir nurodytas turtas apskaitytas Centro buhalterinėje turto apskaitoje, tačiau VĮ Registrų centre nebuvo įregistruota turto patikėjimo teisė.

Molėtų rajono savivaldybės viešoji biblioteka turtą, esantį Molėtų r. sav. teritorijoje, jau valdo patikėjimo teise ir nurodytas turtas apskaitytas Centro buhalterinėje turto apskaitoje, tačiau VĮ Registrų centre nebuvo įregistruota turto patikėjimo teisė.

Siekiant įregistruoti turto patikėjimo teisę VĮ Registrų centre, reikia pateikti turto savininko sprendimą, turto priėmimo ir perdavimo aktą.